sagorsarker/bangla-wikipedia huggingface dataset:
চরণ সিং (ক্রিকেটার)

চরণ কমকর্ণ সিং (; জন্ম: ২৭ নভেম্বর, ১৯৩৫ - মৃত্যু: ১৯ নভেম্বর, ২০১৫) ত্রিনিদাদের সান জুয়াও এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন চরণ সিং।
১৯৫৯-৬০ মৌসুম থেকে ১৯৬১-৬২ মৌসুম পর্যন্ত চরণ সিংয়ের প্রথম-শ্রেণীর খেলোয়াড়ী জীবন চলমান ছিল। বামহাতি অর্থোডক্স স্পিনার চরণ সিং ১৯৫৯-৬০ মৌসুম থেকে ১৯৬১-৬২ মৌসুম পর্যন্ত ত্রিনিদাদ দলের পক্ষে প্রথম-শ্রেণীর ক্রিকেটে অংশ নিয়েছেন। জ্যামাইকার বিপক্ষে প্রথমে খেলাতেই ৫/৬৯ বোলিং পরিসংখ্যান গড়েছিলেন। ঐ মৌসুমের শেষদিকে নিজস্ব দ্বিতীয় খেলায় সফররত এমসিসির বিপক্ষে প্রথমে ইনিংসে ৫/৫৭ পান। ফলশ্রুতিতে সফররত ইংরেজ দলের বিপক্ষে টেস্টে অংশগ্রহণ করার জন্যের আমন্ত্রিত হন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন। ২৮ জানুয়ারি, ১৯৬০ তারিখে পোর্ট অব স্পেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর ৯ মার্চ, ১৯৬০ তারিখে জর্জটাউনে একই দলের বিপক্ষে সর্বশেষ টেস্টে অংশ নেন তিনি।
সিরিজের দ্বিতীয় টেস্টে খেলার সুযোগ পান তিনি ও রেগ স্কারলেটের স্থলাভিষিক্ত হন। খেলায় তিনি তিন উইকেট লাভ করেছিলেন। কুইন্স পার্কে ওভালে অনুষ্ঠিত অভিষেক ঘটা ঐ টেস্টে চরণ সিং রান আউটের শিকারে পরিণত হন। ফলশ্রুতিতে দর্শকেরা দাঙ্গায় জড়িয়ে পড়ে। তৃতীয় টেস্টে পুনরায় স্কারলেট যোগ দেন ও তাকে প্রথম একাদশের বাইরে রাখা হয়। চতুর্থ টেস্টে সনি রামাদিনের পরিবর্তে পুনরায় ওয়েস্ট ইন্ডিজ দলে অন্তর্ভুক্ত হন। এবার পান দুই উইকেট। ফলে, পঞ্চম টেস্টে সনি রামাদিনকে দলে ফিরিয়ে আনা হয়।
১৯৬০-৬১ মৌসুমে বার্বাডোসের বিপক্ষে ৭/৩৮ লাভ করেন। এরপর আর তাকে কোন টেস্টে খেলতে দেখা যায়নি। ১৯ নভেম্বর, ২০১৫ তারিখে ৭৯ বছর বয়সে ত্রিনিদাদের সান জুয়াও এলাকায় চরণ সিংয়ের দেহাবসান ঘটে।
কাজী রফিকুল ইসলাম

কাজী রফিকুল ইসলাম একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ। তিনি ২০০১ সালের অষ্টম জাতীয় সংসদ নির্বাচনে বগুড়া-১ (সারিয়াকান্দি ও সোনাতলা) আসন থেকে বিএনপির হয়ে সাংসদ নির্বাচিত হন।
কাজী রফিকুল ইসলাম বগুড়া জেলার সারিয়াকান্দি উপজেলায় জম্মগ্রহণ করেন। 
কাজী রফিকুল ইসলাম একজন ব্যবসায়ী ও বিএনপির জাতীয় নির্বাহী কমিটির সদস্য। তিনি ২০০১ সালের অষ্টম জাতীয় সংসদ নির্বাচনে বগুড়া-১ (সারিয়াকান্দি ও সোনাতলা) আসন থেকে বিএনপির হয়ে সাংসদ নির্বাচিত হন। ২০১৮ সালের নির্বাচনে দ্বিতীয় বার তিনি বাংলাদেশ জাতীয়তাবাদী দলের হয়ে একই আসনে প্রার্থী হয়ে পরাজিত হন।
নয়না গাঙ্গুলী

নয়না গাঙ্গুলী একজন ভারতীয় বাঙালি অভিনেত্রী যিনি "মেরি বেটি সানি লিওন বাননা চাহতি হ্যায়" (২০১৭) এবং "চরিত্রহীন (হইচই-এর ওয়েবধারাবাহিক)" (২০১৮) এর জন্য পরিচিত।
অগ্গমহাপন্ডিত ধর্মবংশ মহাস্থবির

অগ্গমহাপন্ডিত ধর্মবংশ মহাস্থবির (২৩ সেপ্টেম্বর ১৮৭২ - ৩ ডিসেম্বর ১৯৩৯) হলেন একজন বৌদ্ধ ভিক্ষু এবং ধর্মপ্রচারক যিনি বাংলাদেশে, বিশেষতঃ চট্টগ্রামে বৌদ্ধ ধর্ম প্রচারে ও উপাসনালয় গড়ায় বিশেষ অবদান রেখেছেন।
ধর্মবংশ মহাস্থবির ১৮৭২ সালের ২৩ সেপ্টেম্বর ১৮৭২ তৎকালীন ব্রিটিশ ভারতের কলকাতায় জন্মগ্রহণ করেন। তার পৈতৃক নিবাস ছিলো চট্টগ্রাম জেলার বোয়ালখালী উপজেলার বেঙ্গুরা গ্রামে। তার পিতৃদত্ত নাম প্রাণকৃষ্ণ বড়ুয়া।
ধর্মবংশ কলকাতার বউবাজার মিশনারি বিদ্যালয় থকে প্রাথমিক ও মাধ্যমিক শিক্ষা লাভের পর আঠারো বছর বয়সে বউবাজারের নবীন বিহারে শ্রামণ্যধর্মে দীক্ষিত হন এবং বৌদ্ধধর্ম ও দর্শনে উচ্চশিক্ষা লাভের জন্য ব্রহ্মদেশ গমন করে মৌলমেনস্থ বৈজয়ন্তী বিহারের অধ্যক্ষ সাগরা মহাস্থবিরের নিকট উপসম্পদা গ্রহণ করেন। বার্মায় অধ্যয়নশেষে উচ্চতর শিক্ষার জন্য তিনি শ্রীলঙ্কায় যান এবং ১৯০৪ সাল পর্যন্ত সেখানে অধ্যয়ন করেন।
তিনি ১৯০৪ সালে চট্টগ্রামে একটি বৌদ্ধ বিহারের অধ্যক্ষ পদে যোগদান করার পাশাপাশি চট্টগ্রাম কলেজিয়েট স্কুলে পালি শিক্ষকের দায়িত্বও পালন করেন এবং পরবর্তিতে ১৯১১ খ্রিষ্টাব্দে চট্টগ্রাম কলেজে পালি বিভাগ খোলা হলে তাতে প্রথম প্রভাষক নিযুক্ত হয়ে একাধারে ১৬ বছর সেখানে অধ্যাপনা করেন।
তিনি ‘বাংলাদেশ বৌদ্ধ সমিতি’র সভাপতি হিসাবেও দায়িত্ব পালন করেন।
তিনি ১৯৩৯ সালের ৩ ডিসেম্বর সাতবাড়িয়া বৌদ্ধবিহারে মৃত্যুবরণ করেন।
বিহার প্রতিষ্ঠা, মন্দিরে প্রতিষ্ঠা, পালি শিক্ষার প্রসার প্রভৃতি কাজে তার নেতৃত্ব ও দক্ষতার স্বীকৃতিস্বরূপ বার্মা সরকার ১৯২৭ সালে তাকে ‘‘অগ্গমহাপন্ডিত’’ উপাধিতে ভূষিত করে।
হাবিবুর রহমান (রাজনীতিবিদ)

ডাঃ হাবিবুর রহমান (জন্ম: ৪ ফেব্রুয়ারি ১৯৩১-মৃত: ১১ মে ২০০২) বাংলাদেশের বগুড়া জেলার রাজনীতিবিদ ও চিকিৎসক। তিনি বগুড়া-১ ও বগুড়া-৭ আসন থেকে মোট চারবার বিএনপির হয়ে সাংসদ নির্বাচিত হয়েছিলেন।
ডাঃ হাবিবুর রহমান ৪ ফেব্রুয়ারি ১৯৩১ সালে ব্রিটিশ ভারতের পূর্ব বাংলার (বর্তমান বাংলাদেশ) বগুড়া জেলার সোনাতলা উপজেলার কামারপাড়া গ্রামে জন্মগ্রহণ করেন। তার পিতা মৃত দৌলতুল্লা মন্ডল এবং মাতা মৃত জমেলা খাতুন।
ডাঃ হাবিবুর রহমান প্রাথমিক শিক্ষা সমাপ্ত করে ভর্তি হন সোনাতলা পাইলট উচ্চ বিদ্যালয়ে। ১৯৪৮ সালে তিনি ম্যাট্রিকুলেশন পাশ করেন। অতঃপর রংপুর কারমাইকেল কলেজে থেকে ১৯৫০ সালে আই.এস.সি পাশ করেন। ঢাকা মেডিক্যাল কলেজ থেকে ১৯৫৬ সালে এমবিবিএস পাশ করেন।
ডাঃ হাবিবুর রহমান ১৯৫৮ সালে পাকিস্তানের পাঞ্জাব মেডিক্যাল হেলথ্ সার্ভিসে সার্জন হিসেবে কর্মজীবন শুরু করে মার্চ ১৯৭১ খ্রিষ্টাব্দ পর্যন্ত এই পদে বহাল ছিলেন। স্বাধিনতা যুদ্ধের কিছুদিন পুর্বে দেশে ফিরে আসেন এবং সোনাতলা উপজেলায় ইসলামিয়া মেডিক্যালে সার্জন হিসেবে যোগদান করেন। তিনি ১৯৭১ সালে স্বাধীনতা যুদ্ধে আহত মুক্তিযোদ্ধাদের চিকিৎসা সেবা প্রদান করেন।
ডাঃ হাবিবুর রহমান চিকিৎসা সেবা প্রদানের পাশাপাশি বগুড়া-১ (সারিয়াকান্দি ও সোনাতলা) আসন থেকে ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করে স্বল্প ভোটের ব্যাবধানে পরাজিত হন। ১৯৯০ সালে বাংলাদেশ জাতীয়তাবাদী দলে (বি.এন.পি) যোগদান করেন। বাংলাদেশ জাতীয়তাবাদী দলের মনোনিত প্রার্থী হিসেবে ১৯৯১ সালের পঞ্চম জাতীয় সংসদ নির্বাচনে বিপুল ভোটে জয়লাভ করেন। অতঃপর ষষ্ঠ ও সপ্তম জাতীয় সংসদ নির্বাচনে জয়লাভ করেন।
ডাঃ হাবিবুর রহমান ১১ মে ২০০২ সালে বার্ধক্য জনিত কারণে নিজ বাসভবনে মারা যান করেন।
বাহরাইনের রাজা

বাহরাইনের রাজা (আরবি: ملك البحرين) বাহরাইনের শাসক এবং রাষ্ট্রপ্রধান। ১৭৮৩ থেকে ১৯৭১ সালের মধ্যে, বাহরাইনি শাসকরা হাকিম উপাধি এবং ১৯৭১ থেকে ২০০২ সাল পর্যন্ত আমির উপাধি গ্রহণ করে। ২০০২ সালের ১৪ ফেব্রুয়ারি বাহরাইনের তৎকালিন আমির হামাদ বিন ইসা আল খলিফা বাহরাইনকে একটি রাজ্য এবং নিজেকে প্রথম রাজা হিসাবে ঘোষণা করেন।
রাজা প্রধানমন্ত্রী ও মন্ত্রিপরিষদ নিয়োগ, প্রতিরক্ষা বাহিনীর সর্বোচ্চ নেতৃত্ব গ্রহণ, উচ্চ বিচার বিভাগীয় কাউন্সিলের সভাপতিত্ব করা, সংসদের উচ্চকক্ষে নিয়োগ এবং নির্বাচিত নিম্নকক্ষ ভেঙে দেওয়ার ব্যাপক ক্ষমতা ভোগ করেন। 
হাকিমের আরবি উপাধি অনুবাদ করলে দাড়ায় হাকিম আল-বাহরাইন। হাকিম সম্মানসূচক শেখ উপাধিও ধারণ করেন।
আমিরের আরবি উপাধি অনুবাদ করলে দাড়ায় আমির দওলাত আল-বাহরাইন (ইংরেজি: বাহরাইন রাজ্যের প্রধান)। আমির সম্মানসূচক শেখ উপাধিও ধারণ করেন।<section begin="Table" />
রাজার আরবি উপাধি অনুবাদ করলে দাড়ায় মালিক আল-বাহরাইন (ইংরেজি: বাহরাইনের রাজা)। রাজা সম্মানসূচক শেখ উপাধিও ধরে রাখেন।<section begin="Table" />
আমজাদ মাহবুব

অক্টোবরে ২০১৮, তাকে ২০১৮–১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার জন্য পূর্ব উপ-অঞ্চল গ্রুপে সিঙ্গাপুরের স্কোয়াডে ছিলেন। পরে একই মাসে, ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ প্রতিযোগিতার জন্য তাকে সিঙ্গাপুরের দলে অন্তর্ভুক্ত ছিলেন।
২০১৯ সালের জুলাইয়ে, ২০১৮-১৯ আইসিসি টি২০ বিশ্বকাপ এশিয়া বাছাই প্রতিযোগিতার আঞ্চলিক ফাইনালের জন্য তাকে সিঙ্গাপুরের টুয়েন্টি২০ আন্তর্জাতিক (টি২০আই) দলের অধিনায়ক হিসাবে মনোনীত করা হয়েছিল। তিনি ২২ জুলাই ২০১৯ এ কাতারের বিপক্ষে সিঙ্গাপুরের হয়ে টুয়েন্টি২০ আন্তর্জাতিক ক্রিকেটে অভিষেক করেন।
২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য সিঙ্গাপুর স্কোয়াডের অধিনায়ক মনোনীত করা হয়েছিল।
আহান গোপীনাথ আচার

২০১৯ সালের জুলাইয়ে, ২০১৮-১৯ আইসিসি টি২০ বিশ্বকাপ এশিয়া বাছাই প্রতিযোগিতার আঞ্চলিক ফাইনালের জন্য তাকে সিঙ্গাপুরের টুয়েন্টি২০ আন্তর্জাতিক (টি২০আই) দলের সদস্য হিসাবে অন্তর্ভুক্ত করা হয়েছিল। ২০১৯ সালের সেপ্টেম্বরে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য সিঙ্গাপুরের দলে তালিকাভূক্ত হয়েছিল।
শেখ হারুনুর রশিদ

শেখ হারুনুর রশিদ বাংলাদেশ আওয়ামীলীগের রাজনীতিবিদ এবং খুলনা -১ আসনের সাবেক সংসদ সদস্য। তিনি খুলনা জেলা পরিষদের বর্তমান প্রশাসক। 
শেখ হারুনুর রশিদ ১৯৮৬ সালে বাংলাদেশ আওয়ামী লীগের প্রার্থী হিসাবে খুলনা -১ থেকে নির্বাচিত হয়েছিলেন। ১৯৯৬ সালেও খুলনা -১ থেকে বাংলাদেশ আওয়ামী লীগের প্রার্থী হিসাবে তিনি নির্বাচিত হন। তিনি বর্তমানে খুলনা জেলা পরিষদের প্রশাসক ও খুলনা জেলা আওয়ামী লীগের সভাপতি।
তিনি মহান জাতীয় সংসদের বিরোধী দলীয় হুইপ ছিলেন।
সহিদুল ইসলাম বিশ্বাস

সহিদুল ইসলাম বিশ্বাস (১৯৪৮-২০০৬) একজন বাংলাদেশ জাতীয়তাবাদী দলের রাজনীতিবিদ ও বাংলাদেশের সংসদীয় পদ্ধতির চুয়াডাঙ্গা-১ আসনের সাবেক সংসদ সদস্য। ২০০১ সালে তিনি এ আসন থেকে সাংসদ নির্বাচিত হন। 
সহিদুল ইসলাম বিশ্বাস ১৯৪৮ সালে জন্মগ্রহণ করেন। তিনি চুয়াডাঙ্গা সরকারি কলেজ থেকে বিএসসি পাস করেন। ব্যক্তিগত জীবনে তিনি বিবাহিত ও ১ ছেলে, ৩ মেয়ের জনক।
সহিদুল ইসলাম বিশ্বাস বাংলাদেশ ছাত্র ইউনিয়নের হয়ে রাজনীতি জীবনে প্রবেশ করেন। বাংলাদেশ জাতীয়তবাদী যুবদলের প্রতিষ্ঠাতা সদস্য ছিলেন তিনি। ১৯৭৯-১৯৮৩ সাল পর্যন্ত তিনি চুয়াডাঙ্গা জেলা যুবদলের প্রতিষ্ঠাতা সভাপতি হিসেবে পালন করেন। ১৯৮৭ সালে এরশাদ বিরোধী আন্দোলনে কারাবরণ করেন। তিনি ১৯৮৬ সালে বাংলাদেশ জাতীয়তাবাদী দলের (বিএনপি) চুয়াডাঙ্গা জেলার সাধারণ সম্পাদক নির্বাচিত হন। ২০০১ সালের অষ্টম জাতীয় সংসদে তিনি প্রথম বার চুয়াডাঙ্গা-১ আসন থেকে সংসদ সদস্য নির্বাচিত হন। মৃত্যুর আগ পর্যন্ত তিনি চুয়াডাঙ্গা জেলা বিএনপির সাধারণ সম্পাদক পদে দায়িত্ব পালন করেন।
শহীদুল ইসলাম ১১ নভেম্বর ২০০৬ সালে বাংলাদেশের রাজধানী ঢাকার ইবনে সিনা ক্লিনিকে মারা যান।
মোহাম্মদ শাহজাহান (রাজনীতিবিদ)

মোহাম্মদ শাহজাহান একজন বাংলাদেশি রাজনীতিবিদ ছিলেন। তিনি ১৯৮৮ সালে বাংলাদেশের চতুর্থ সংসদ নির্বাচনে চুয়াডাঙ্গা-১ আসন থেকে সংসদ সদস্য নির্বাচিত হন।
শাহজাহান ১৯৩৫ সালের ৩১ ডিসেম্বর চুয়াডাঙ্গা জেলার আলমডাঙ্গা উপজেলায় জন্মগ্রহণ করেন। তার পিতা খোদাদাদ হোসেন, মাতা শুভতারা ।
শাহাজহান ১৯৫২ সালে ভাষা আন্দোলনে স্থানীয় প্রতিবাদকারীদের মধ্যে তিনি অন্যতম। ১৯৭১ সালে তিনি মুক্তিযুদ্ধের একজন অন্যতম সংগঠক। ১৯৭২ সালে আই.এল.ও. সম্মেলনে বাংলাদেশের প্রতিনিধিত্ব করেন। তিনি ১৯৮৮ চতুর্থ জাতীয় সংসদ নির্বাচনে সাংসদ নির্বাচিত হন।
আবদুল মোমিন মণ্ডল

কর্নেল আবদুল মোমিন মণ্ডল একজন অবসরপ্রাপ্ত সামরিক কর্মকর্তা ও বগুড়া-১ (সারিয়াকান্দি ও সোনাতলা) আসনের সাবেক সংসদ সদস্য।
মোহাম্মদ আবদুল মোমিন মণ্ডল বগুড়া জেলায় জন্মগ্রহণ করেন।
মোহাম্মদ আবদুল মোমিন মণ্ডল অবসরপ্রাপ্ত সামরিক কর্মকর্তা। তিনি বগুড়া-১ (সারিয়াকান্দি ও সোনাতলা) আসনের সাবেক সংসদ সদস্য। তিনি ১৯৮৬ ও ১৯৮৮ সালের নির্বাচনে জাতীয় পার্টির হয়ে এমপি নির্বাচিত হন।
রয়্যাল গ্লোবাল বিশ্ববিদ্যালয়

অসম রয়্যাল গ্লোবাল বিশ্ববিদ্যালয় (Assam Royal Global University) আসামের পঞ্চম ব্যক্তিগত খণ্ডের বিশ্ববিদ্যালয়। বিশ্ববিদ্যালয়টি রয়্যাল গ্রুপ অফ ইনস্টিটিউটের একত্রিত করণ করে গঠন করা হয়েছে। অসম বিধানসভা অনুমোদন জানান "অসম রয়্যাল গ্লোবাল বিশ্ববিদ্যালয় বিধি ২০১৩" র আধারে বিশ্ববিদ্যালয়টি প্রতিষ্ঠা করা হয়।
গুয়াহাটির বেতকুঁচিতে অবস্থিত বিখ্যাত বালাজি মন্দিরর বিপরীতে বিশ্ববিদ্যালয়টি অবস্থিত। বিশ্ববিদ্যালয়টির আচার্য হলেন এ.কে. পাঞ্চারী। অধ্যাপক ডঃ এস.পি. সিং এবং এ.কে. মোদী বিশ্ববিদ্যালয়টির যথাক্রমে উপাচার্য এবং অতিরিক্ত উপাচার্য।
রয়্যাল গ্লোবাল বিশ্ববিদ্যালয়ে ১৩ টি প্রতিষ্ঠান অন্তর্ভুক্ত। অভিযান্ত্রিক, ব্যবস্থাপনা, স্থাপত্যবিদ্যা এবং বাণিজ্য শিক্ষার বিভিন্ন পাঠ্যক্রম চলা রয়্যাল গ্রুপ অফ ইনস্টিটিউট ২০০৯ সালে স্থাপিত হয়েছিল। বিশ্ববিদ্যালয়টির অন্তর্ভুক্ত বিদ্যালয় সমূহ হ'ল:
যোরহাটের শিক্ষা প্রতিষ্ঠানের তালিকা

শিক্ষাক্ষেত্রে যোরহাট একটি অগ্রণী স্থান। যোরহাটের বাসিন্দাদের স্বাক্ষরতার হার আসামের মধ্যেে সর্বাধিক। ১৮৮৩ সালে প্রতিষ্ঠা করা যোরহাট উচ্চ মাধ্যমিক বালক বিদ্যালয়ে তখন থেকেই বিজ্ঞান শিক্ষার ব্যবস্থা ছিল। উজনি আসামের প্রথম মহাবিদ্যালয় রূপে পরিচিত “জগন্নাথ বরুয়া মহাবিদ্যালয়” ১৯৩০ সালে যোরহাট নগরীতে প্রতিষ্ঠা করা হয়। পরবর্তী কালে নগরীর ভিতরে-বাহিরে এবং বহু স্থানে উচ্চ শিক্ষানুস্থান গড়ে ওঠে।
যোরহাটের পর্যটনস্থলের তালিকা

যোরহাট জেলা ভারতের আসাম রাজ্যের ৩২টি জেলার ভিতর একটি। নিচে যোরহাট জেলার কয়েকটি পর্যটনস্থলের নাম তালিকাভুক্ত হল।
কাজিরাঙ্গা বিশ্ববিদ্যালয়

অসম কাজিরাঙ্গা বিশ্ববিদ্যালয়
বিশ্ববিদ্যালয়টি অভিযান্ত্রিক, ব্যবস্থাপনা, কম্পিউটার বিজ্ঞান এবং মৌলিক বিজ্ঞান বিষয়ে বিভিন্ন পাঠ্যক্রম চালায়। এটি চারটি প্রতিষ্ঠানে গঠিত
কাজিরাঙ্গা বিশ্ববিদ্যালয়ে যুক্তরাষ্ট্রের কারডিফ মেট্রোপলিটান বিশ্ববিদ্যালয় এবং প্লাইমাউথ বিশ্ববিদ্যালয়ের সাথে শিক্ষা, অধ্যাপক এবং ছাত্র-ছাত্রীর আদান-প্রদান করা বোঝাপড়ার চুক্তি স্বাক্ষর করেছে।
২০১১ সালে চাম হিগিনবটম কৃষি, প্রযুক্তিবিদ্যা এবং বিজ্ঞান প্রতিষ্ঠান কাজিরাঙ্গা বিশ্ববিদ্যালয়ের সাথে বোঝাপড়ার এবং সহযোগিতার চুক্তিতে সই করা প্রথম ভারতীয় বিশ্ববিদ্যালয়। প্রতি বছরে কাজিরাঙ্গা বিশ্ববিদ্যালয়ের U MBAর ছাত্র-ছাত্রীকে সিঙ্গাপুরস্থিত নানয়াং প্রযুক্তিবিদ্যা বিশ্ববিদ্যালয়ে এক মাসের জন্য নিয়ে যাওয়া হয়। বিশ্ববিদ্যালয়টি অভিযান্ত্রিক ছাত্র-ছাত্রীর প্রশিক্ষণের জন্যও বিভিন্ন উদ্যোগের সাথে সহযোগিতা স্থাপন করেছে।
মাতিয়াস রাকোসি

মাতিয়াস রাকোসি (৯ মার্চ ১৮৯২ - ৫ ফেব্রুয়ারি ১৯৭১) তিনি ছিলেন হাঙ্গেরিয়ান কমিউনিস্ট রাজনীতিবিদ। অ্যাডা (আজ সার্বিয়া) এ মাতিয়াস রোজেনফিল্ড জন্মগ্রহণ করেছিলেন। তিনি ১৯৪৫ থেকে ১৯৫৬ সাল পর্যন্ত হাঙ্গেরির কমিউনিস্ট পার্টি নেতা ছিলেন প্রথমে জেনারেল সেক্রেটারি হাঙ্গেরিয়ান কমিউনিস্ট পার্টি এর (১৯৪৫–১৯৪৮) এবং পরে হাঙ্গেরিয়ান ওয়ার্কিং পিপলস পার্টি (১৯৪৮–১৯৫৬) এর সাথে একই পদে অধিষ্ঠিত। যেমন 1944 থেকে 1956 সাল পর্যন্ত তিনি কমিউনিস্ট হাঙ্গেরি এর 'ডি ফ্যাক্টো' শাসক ছিলেন।
ইয়ানোস কাদার

ইয়ানোস কাদার (২৬ মে ১৯১২ - ৬ জুলাই ১৯৮৯) একজন হাঙ্গেরীয় কমিউনিস্ট নেতা এবং ১৯৮৮ সালে অবসর গ্রহণের আগ পর্যন্ত ১৯৫৬ সাল থেকে দেশের রাষ্ট্রপতি ছিলেন। তিনি হাঙ্গেরীয় সমাজতান্ত্রিক শ্রমিক দল এর সাধারণ সম্পাদক ছিলেন। সাধারণ সম্পাদক হিসাবে আপনার মেয়াদটি হাঙ্গেরীয় গণপ্রজাতন্ত্র এর বেশিরভাগ সময় জুড়েছিল। কাদার বয়সের কারণে এবং স্বাস্থ্যের অবনতি ও রাজনৈতিক দক্ষতা হ্রাসের কারণে ১৯৮৮ সালে তিনি দলের সাধারণ সম্পাদক পদ থেকে অবসর গ্রহণ করেছিলেন এবং বেশিরভাগ সংস্কারক নিয়ে গঠিত একটি তরুণ প্রজন্ম দায়িত্ব গ্রহণ করেছিলেন।
চৌধুরী মাহমুদ হাসান

চৌধুরী মাহমুদ হাসান (জন্ম: ৩১ আগস্ট ১৯৫৩) বাংলাদেশী ন্যাচারাল প্রডাক্ট রসায়ন বিশেষজ্ঞ এবং প্রাক্তন উপাচার্য মানারাত ইন্টারন্যাশনাল ইউনিভার্সিটি । তার পিতা মরহুম বিচারপতি মোঃ আবদুল কুদ্দুস চৌধুরী।
তিনি ১৯৭৩সালে ঢাকা বিশ্ববিদ্যালয় থেকে ফার্মাসি থেকে স্নাতক ও ১৯৭৪ স্নাতকোত্তর ডিগ্রি লাভ করেন। পরবর্তীতে কমনওয়েলথ বৃত্তি নিয়ে তিনি ১৯৮২ সালে যুক্তরাজ্যের স্ট্রাথক্লাইড বিশ্ববিদ্যালয় থেকে পিএইচডি শেষ করেন। এ পর্যন্ত তিনি ২৬৫ টিরও বেশি পর্যালোচিত নিবন্ধ প্রকাশ করেছেন বৈজ্ঞানিক জার্নালে ।
শহীদ স্মৃতি মহিলা মহাবিদ্যালয়

শহীদ স্মৃতি মহিলা মহাবিদ্যালয় বাংলাদেশের খুলনা জেলার একটি উচ্চ শিক্ষাপ্রতিষ্ঠান। বাংলাদেশের স্বাধীনতা যুদ্ধ ও বাংলা ভাষা আন্দোলনের শহীদদের স্মৃতির প্রতি শ্রদ্ধা জানিয়ে এই প্রতিষ্ঠানটি স্থাপন করা হয়।
ভদ্রা নদীর তীরে অবস্থিত এই শিক্ষাপ্রতিষ্ঠানটির অবস্থান বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার ডুমুরিয়া উপজেলা সদরে।
ডুমুরিয়া উপজেলার নারী শিক্ষা বিকাশের লক্ষ্যে ১৯৯৪ সালের ২৪ জুন তৎকালীন ডুমুরিয়ার স্থানীয় সামাজিক, সাংস্কৃতিক ও রাজনৈতিক সংগঠনের নেতৃবৃন্দের সহযোগিতায় এই কলেজটি প্রতিষ্ঠা লাভ করে। প্রতিষ্ঠাকালীন অধ্যক্ষ শেখ মোয়াজ্জেম হোসেন ; সাংস্কৃতিক সংগঠক হারুন অর রশীদ খান কে সাথে নিয়ে এই কলেজের কার্যক্রম শুরু করেন। 
সমাজসেবক মোল্লা আবুল কাশেম কলেজটির প্রতিষ্ঠাতা সদস্য।
কলেজটি ১৯৯৫ খ্রিষ্টাব্দে উচ্চ মাধ্যমিক ও ২০০০ সালে ডিগ্রি পর্যায়ে স্বীকৃতি লাভ করে।
প্রতিষ্ঠালগ্ন থেকে এ মহাবিদ্যালয়ে উচ্চ মাধ্যমিক পর্যায়ে - মানবিক, বাণিজ্য ও বিজ্ঞান শাখা খোলা হয় এবং শিক্ষার পাঠ্য বিষয় হিসাবে এতে সংযুক্ত হয় -বাংলা, ইংরেজি, ইতিহাস, ইসলামের ইতিহাস, অর্থনীতি, পৌরনীতি, যুক্তিবিদ্যা, সমাজকল্যাণ, মনোবিজ্ঞান, সংস্কৃত, ইসলামী শিক্ষা, ভূগোল, কৃষি শিক্ষা, পদার্থ, জীববিদ্যা, উচ্চতর গণিত ও বাণিজ্য বিভাগের সকল বিষয়। এছাড়া ডিগ্রি পর্যায়ে - মানবিক ও সামাজিক বিজ্ঞান শাখায়- ইতিহাস, ইসলামের ইতিহাস, অর্থনীতি, রাষ্ট্রবিজ্ঞান, দর্শন, ইসলামী শিক্ষা, ভূগোল, সংস্কৃত বিষয় রয়েছে। বর্তমানে মহিলা কলেজটিতে ছয় শতাধিক ছাত্রী অধ্যয়নরত রয়েছে।
টেড টাইলার

এডউইন টেড জেমস টাইলার (; জন্ম: ১৩ অক্টোবর, ১৮৬৪ - মৃত্যু: ২৫ জানুয়ারি, ১৯১৭) ওরচেস্টারশায়ারের কিডারমিনস্টার এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন টেড টাইলার।
১৮৯১ সাল থেকে ১৯০৭ সাল পর্যন্ত টেড টাইলারের প্রথম-শ্রেণীর খেলোয়াড়ী জীবন চলমান ছিল। ১৮৯১ সালে সমারসেট দলকে প্রথম শ্রেণীর ক্রিকেটে উত্তরণে যথেষ্ট অবদান রাখেন। পরবর্তীতে মৌসুমগুলোয় এসএমজে উডস ও লিওনেল প্যালেরিটকে সাথে নিয়ে সমারসেটের স্মরণীয় বোলিং আক্রমণ গড়ে তুলেছিলেন। সেরা ব্যাটসম্যানেরাও তাকে বেশ সমীহ করে চলতেন। ব্যক্তিগতভাবে তিনি বেশ জনপ্রিয় ছিলেন। তবে, উইলফ্রেড রোডস ও কলিন ব্লাইদের সমকক্ষ হতে পারেননি তিনি।
খেলোয়াড়ী জীবনের শুরুতে কিডারমিনস্টার ক্লাবের পক্ষে খেলেন। ১৮৮৫ ও ১৮৮৬ সালে ওরচেস্টারশায়ার প্রথম একাদশের প্রতিনিধিত্ব করেন। তন্মধ্যে, ১৮৮৫ সালে বল হাতে বেশ সফলতার স্বাক্ষর রাখেন। এরপর সমারসেটের সাথে যুক্ত হন ও স্লো বোলার হিসেবে যথেষ্ট সুনাম কুড়ান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টেড টাইলার। ২১ মার্চ, ১৮৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৮৯৫-৯৬ মৌসুমে দক্ষিণ আফ্রিকা গমন করেন। এ সফরেই নিজস্ব একমাত্র টেস্টে অংশগ্রহণ করেছিলেন টেড টাইলার।
২৫ জানুয়ারি, ১৯১৭ তারিখে ৫২ বছর বয়সে সমারসেটের নর্থ টাউন এলাকায় টেড টাইলারের দেহাবসান ঘটে।
আদৃত রায়

আদৃত রায় হলেন একজন ভারতীয় চলচ্চিত্র অভিনেতা।তিনি বর্তমানে মিঠাই ধারাবাহিকে জনপ্রিয়।
আদৃত রায় লা মার্টিনিয়েরে কলকাতায় পড়াশোনা করেছেন। ২০১৮ সালে তার অভিনীত প্রথম চলচ্চিত্র "নূর জাহান" মুক্তি পায়। ২০১৯ সালে তার অভিনীত "প্রেম আমার ২" ও "পরিণীতা" মুক্তি পেয়েছে। তার অভিনীত "পাসওয়ার্ড" চলচ্চিত্রটিও ২০১৯ সালে মুক্তি পেয়েছিল।
হাওড়া-মালদা টাউন ইন্টারসিটি এক্সপ্রেস (ভায়া- রামপুরহাট)

এটি হাওড়া জংশন থেকে মালদা টাউন পর্যন্ত ট্রেন সংখ্যা ১৩০১১ এবং বিপরীত দিকে ট্রেন সংখ্যা ১৩০১২ হিসাবে পরিচালনা করা হয় পশ্চিমবঙ্গ ও ঝাড়খণ্ড রাজ্যে মধ্য দিয়ে।
১৩০১০/১২ হাওড়া মালদা টাউন ইন্টারসিটি এক্সপ্রেসে বর্তমানে ২ টি এসি চেয়ার গাড়ি, ২ টি দ্বিতীয় শ্রেণির আসন বিশিষ্ট কোচ, ১৪ টি অ-সংরক্ষিত/জেনারেল কোচ এবং ২ টি জেনারেটর কোচ রয়েছে। এটি প্যান্ট্রি গাড়ির কোচ বহন করে না।
ভারতের বেশিরভাগ ট্রেন পরিষেবাদির রীতি অনুসারে, চাহিদার উপর নির্ভর করে ভারতীয় রেলের বিবেচনার ভিত্তিতে কোচ বিন্যাস সংশোধন করা যেতে পারে।
১৩০১১ হাওড়া মালদা টাউন আন্তঃনগর এক্সপ্রেস ০৭ ঘণ্টা ২৫ মিনিটে ৩৪০ কিলোমিটারের দূরত্ব অতিক্রম করে এবং এই পথে ট্রেনের গড় গতি হল এবং ০৬ ঘণ্টা ৫৫ মিনিটে   মিনিট ১৩০১২ মালদা টাউন হাওড়া ইন্টারসিটি এক্সপ্রেস একই দূরত্ব অতিক্রম করে। এক্ষেত্রে ট্রেনের গড় গতি হল ।
ট্রেনটির গড় গতি নিচে, ফলে ভারতীয় রেলওয়ের বিধি অনুসারে, এর ভাড়াতে সুপারফাস্টের অতিরিক্ত চার্জ অন্তর্ভুক্ত নয়।
১৩০১০/১২ হাওড়া মালদা টাউন আন্তঃনগর এক্সপ্রেস হাওড়া জংশন থেকে বর্ধমান জংশন, আহমদপুর জংশন, নলহাটি জংশন, নতুন ফারাক্কা জংশন হয়ে মালদা টাউনে পৌঁছায়। 
পূর্বে, হাওড়া ভিত্তিক ডাব্লুডিএম 3এ / ডাব্লুডিএম ৩ডি / ডাব্লুডিপি ৪ পুরো যাত্রা পথে ট্রেনটি পরিচালনা করত।
এই রুটটি এখন সম্পূর্ণ বৈদ্যুতিককরণ করা হয়েছে। ফলে হাওড়া ভিত্তিক ভারতীয় লোকোমোটিভ শ্রেণীর ডব্লিউএপি -৪ বা ডাব্লুএপি -৭ ট্রেনটিকে পুরো যাত্রার জন্য শক্তি প্রদান করে।
১৩০১১ হাওড়া মালদা টাউন আন্তঃনগর এক্সপ্রেস প্রতিদিন হাওড়া জংশন থেকে ছেড়ে একই দিন মালদা টাউন পৌঁছায়।
১৩০১২ মালদহ টাউন হাওড়া ইন্টারসিটি এক্সপ্রেস প্রতিদিন মালদহ টাউন ছেড়ে একই দিন হাওড়া জংশনে পৌঁছায়।
মোহাম্মদ রেজওয়ান খান

মোহাম্মদ রেজওয়ান খান একজন বাংলাদেশী শিক্ষাবিদ এবং ইউনাইটেড ইন্টারন্যাশনাল ইউনিভার্সিটি প্রাক্তন উপাচার্য । তিনি বাংলাদেশ বিজ্ঞান একাডেমি পুরস্কার প্রাপ্ত ।
খান ১৯৮০ সালে বাংলাদেশ প্রকৌশল বিশ্ববিদ্যালয় (বুয়েট) থেকে স্নাতকোত্তর শেষ করেছেন। তিনি ১৯৮৩ এবং ১৯৮৬ সালে বিশ্ববিদ্যালয় কলেজ লন্ডন থেকে এমএস এবং পিএইচডি অর্জন করেছেন। 
খান ১৯৮০ সাল থেকে ২০০৫ সাল পর্যন্ত বুয়েটের বৈদ্যুতিক ও ইলেকট্রনিক্স ইঞ্জিনিয়ারিং বিভাগে অনুষদের সদস্য হিসাবে দায়িত্ব পালন করেছেন । খানকে ২০১৭-২০১৮ সালের ডিসি পাওয়ার সিস্টেমে গবেষণা কাজের জন্য আইইইইর বিশিষ্ট প্রভাষক হিসাবে নির্বাচিত করা হয়েছিল। তিনি আরইআরইডিডি প্রকল্পের আওতায় (বাংলাদেশ সরকার ও বিশ্বব্যাংক যৌথভাবে অর্থায়িত) অধীনে বাংলাদেশে সৌর হোম সিস্টেম জনপ্রিয় করার ক্ষেত্রে অবদান রেখেছেন।
খোকসা

খোকসা বাংলাদেশের খুলনা বিভাগের অন্তর্গত কুষ্টিয়া জেলায় গড়াই নদীর তীরবর্তী একটি শহর। এটি খোকসা উপজেলার একমাত্র শহর। দুর্গাপুজার প্রতিমার জন্য খোকসা বিশেষ ভাবে পরিচিত।
খোকসা নামের উৎপত্তি কিভাবে হয়েছে থেকে তার সঠিক ইতিহাস পাওয়া যায় না। তবে শোনা যায় যে, খোকা শাহ নামের এক সাধকের নাম থেকে খোকসা নামের উৎপত্তি হয়েছে। আবার অনেকের মতে খোকসা নামক গাছের থেকে খোকসা নামের উৎপত্তি।
খোকসায় ২টি কলেজ ও ২টি মাধ্যমিক বিদ্যালয় রয়েছে।
খোকসা কুষ্টিয়া–ঢাকা মহাসড়কের পাশে অবস্থিত। কুষ্টিয়া থেকে দুরত্ব , নিকটবর্তী শহর কুমারখালী থেকে দুরত্ব ও পাংশা থেকে দুরত্ব । রাজধানী ঢাকার সাথে সড়কপথের পাশাপাশি রেলপথ যোগাযোগ করা যায়। শহরের পাশে শমসপুরে ব্রিটিশ আমলে প্রতিষ্ঠিত খোকসা রেলওয়ে স্টেশন রয়েছে।
রেখার বর্ধিতাংশ

সমতলীয় জ্যামিতিতে কোন বহুভুজের কোন বাহুকে এর যেকোন প্রান্তের দিকে ঐ বাহু বরাবর বর্ধিত করা হলে প্রাপ্ত রেখা বা রেখাংশই ঐ বাহুর বর্ধিতাংশ। কোন বহুভুজের বাহুকে বাহুটি বরাবর এর উভয় প্রান্তের দিকে অসীম পর্যন্ত বর্ধিত করা যায়।
নিচে বিভিন্ন বহুভুজের ক্ষেত্রে বাহুর বর্ধিত অংশ নিয়ে আলোচনা করা হল:
স্থূলকোণী ত্রিভুজে, যে কোন সূক্ষকোণের শীর্ষ থেকে বিপরীত বাহুর উপর অঙ্কিত লম্বরেখা তথা উচ্চতা রেখা ঐ বাহুর বর্ধিত অংশকে ছেদ করে।
যে কনিক কোন ত্রিভুজের শীর্ষত্রয় দিয়ে গমন করে তাকে সারকামকনিক (circumconic) এবং যে কনিক ত্রিভুজের বাহুত্রয় দ্বারা (সম্ভাব্য ক্ষেত্রে বাহুগুলোর বর্ধিত অংশ দ্বারা) অন্তর্লিখিত তাকে ইনকনিক (inconic) বলা হয়। যে উপবৃত্ত কোন ত্রিভুজের বাহু তিনটিকে স্পর্শ করে তাকে অর্থাৎ ত্রিভুজের অন্তর্লিখিত উপবৃত্তকে আন্তঃত্রিভুজ উপবৃত্ত (inellipse) বলা হয়। ত্রিভুজের অন্তঃবৃত্ত হল আন্তঃত্রিভুজ উপবৃত্তের সরলতম উদাহরণ। কোন ত্রিভুজের অন্তঃবৃত্ত এবং এর আন্তঃত্রিভুজ উপবৃত্ত নয় এমন ইনকনিকসমূহ ত্রিভুজটির একটি বাহুকে এবং অপর দুইবাহুর বর্ধিত অংশকে বাহ্যিকভাবে স্পর্শ করে (বহিঃস্পর্শক)।
কোন চতুর্ভুজের বাহু চারটিকে বর্ধিত করা হলে যদি এরা কোন বৃত্তের স্পর্শক হয় তবে এই চতুর্ভুজটি বহিঃস্পর্শকীয় চতুর্ভুজ। বহিঃস্পর্শকীয় চতুর্ভুজের বহিঃকেন্দ্র অর্থাৎ স্পর্শক বৃত্তের কেন্দ্র ("E") ছয়টি কোণের সমদ্বিখণ্ডক রেখার ছেদবিন্দুতে অবস্থান করে। এই সমদ্বিখণ্ডক রেখাগুলোর মধ্যে দুটি রেখা চতুর্ভুজটির "BAD" ও "BCD" বিপরীত অন্তকোণদ্বয়ের সমদ্বিখণ্ডক, দুটি রেখা "ADC" ও "ABC" কোণের সম্পূরক (বহিস্থ) কোণদুটির সমদ্বিখণ্ডক এবং অপর দুটি রেখা AD ও BC বাহুর বর্ধিতাংশ এবং DC ও AB বাহুর বর্ধিতাংশ যে দুটি কোণ উৎপন্ন করে তাদের সম্পূরক কোণদুটির সমদ্বিখণ্ডক।
প্যাসকেলের উপপাদ্য অনুসারে কোন কনিক যেমন— উপবৃত্ত, পরাবৃত্ত অথবা অধিবৃত্তের উপর স্বাধীনভাবে নির্বাচিত ছয়টি বিন্দুকে যে কোন ক্রমানুসারে রেখাংশের মাধ্যমে সংযুক্ত করে একটি ষড়ভুজ গঠন করা হলে ষড়ভুজটির তিন জোড়া বিপরীত বাহু (প্রয়োজনে বাহুর বর্ধিত অংশ) একটি সরল রেখা বরাবর তিনটি বিন্দুতে মিলিত হয়। এ রেখাটি ষড়ভুজটির প্যাসকেল রেখা।
দৌলতখান

দৌলতখান বাংলাদেশের বরিশাল বিভাগের অন্তর্গত ভোলা জেলার একটি ছোট শহর। মেঘনা নদীর তীরে অবস্থিত এ শহরটি দৌলতখান উপজেলার প্রধান শহর। প্রশাসনিক ভাবে দৌলতখান শহর দৌলতখান উপজেলার সদর দফতর।
দৌলতখান শহরের নাম মূলত বহুপূর্বের। 
ইতিহাস পর্যালোচনায় জানা যায়, যখন বাংলা মুঘল সাম্রাজ্যের অধীনে আসে তখন সুবাহ বাংলার সুবেদার নিযুক্ত হন শায়েস্তা খান। মুঘল বাহিনীর দুর্ধর্ষ সেনাপতি শাহাবাজ খাঁ তার একজন দুঃসাহসিক সামন্ত সেনা দৌলত খাঁর সহায়তায় পর্তুগীজ জলদস্যু ও মগদেরকে বিতাড়িত করে এই এলাকায় বসতি স্থাপন করেন । অতপর মুঘলদের রীতি অনুসারে মেঘনা তীরের তাদের বিজিত এলাকা দুইভাগে বিভক্ত করে ইলিশা নদীর উত্তর দিকের নাম রাখা হয় উত্তর শাহাবাজপুর এবং দক্ষিণ অংশের নাম রাখেন দৌলতখান।
মুঘল আমলের প্রথম দিকেও এই এলাকা ছিল আরাকান রাজ্যের মগ, জলদস্যু ও পর্তুগীজ ফিরিঙ্গিদের আশ্রয়স্থল । বাংলার মুঘল সুবেদার মীর জুমলার মৃত্যুর পর আমলগীরের মামা এবং সম্রাজ্ঞী নুরজাহানের ভাই আসক খানের পুত্র শায়েস্তা খানকে বাংলার সু্বেদার নিযুক্ত করা হয়েছিল । তিনি ১৯৬৬ খ্রি. চট্টগ্রামের পর্তুগীজদের দুর্গও জয় করেন । এসময় মুঘল বাহিনীর দুর্ধর্ষ সেনাপতি শাহাবাজ খাঁ তাহার একজন দুঃসাহসিক সামন্ত সেনা দৌলত খাঁর সহায়তায় বঙ্গোপসাগর ও মেঘনার সঙ্গমস্থল সন্দ্বীপ ও উত্তর দিকে মেঘনার উপকূলে পর্তুগীজ জলদস্যু ও আরাকানের মগদেরকে স্থল ও নৌ যুদ্ধে পরাজিত করে তাদেরকে বিতাড়িত করে এই এলাকায় বসতি স্থাপন করেন । ভোলা জেলার পূর্বপ্রান্তে মেঘনার তীরে অবস্থিত এ শহর। প্রচলিত কথায়, ইতিহাসের ভাষায় দৌলতখান ভদ্রলোকের বাসস্থান । ১৬৮৬ সালের ঘূর্ণিঝড়ে শাহাবাজপুর, হাতিয়া, সন্দীপ সহ আরও ক্ষুদ্র ক্ষুদ্র দ্বীপ এলাকা ও সমুদ্রউপকূল ভাগের শত শত লোক এবং গৃহপালিত পশু ঐ জলোচ্ছ্বাসে অকালে সলিল সমাধি হয় । ১৬৮৬ সালের ঘূর্ণিঝড়ে দৌলতখান পুত্র শাহ্ মুহাম্মদ ও আমির মুহাম্মদ স্বীয় পরিবারের লোকজন সহ বৃহৎ পানশি/গদু নৌকায় আরোহণ পূর্বক চট্টগ্রাম জেলার কর্ণফুলী নদীর তীরে শিকলবাহ গ্রামে নৌকা নোঙ্গর করেন এবং পরবর্তীতে পুত্র শাহ্ মুহাম্মদ চট্টগ্রামে তৎকালীন মোগল আমলে চট্টগ্রামের ফৌজদারদের সহায়তা করার জন্য শাসন কাজে একজন বকশি এবং রাজস্ব কাজে একজন দেওয়ান নিয়োগ করা হত। বকশি মোহাম্মদ নইম (১৬৮৯-১৬৯৯) এবং দেওয়ান মোহাম্মদ খানের (১৬৮৮-১৬৯৯) অধীন রাজস্ব সংগ্রাহক কর্মচারী পদে নিযুক্ত হন। এক সময় দৌলতখান ছিল ভোলা অঞ্চলের প্রাণকেন্দ্র । শতবর্ষ পূর্বে এখানে স্থাপিত হয়েছিল মহকুমা সদর । ১৮৪৫ সালে ভোলাকে নোয়াখালী জেলার অধীনে মহকুমা হিসেবে স্বীকৃতি দেওয়া হয়। তখন এর প্রশাসনিক কেন্দ্র স্থাপিত হয় বর্তমান দৌলতখান শহরে। 
দৌলতখান শহরের বেশির ভাগ জনগণ প্রত্যক্ষ বা পরোক্ষভাবে মেঘনা নদীর নির্ভরশীল ।
দৌলতখান থেকে জাতীয় ইলিশ মাছ দেশের বিভিন্ন জায়গায় ও বিদেশে রপ্তানী হয়ে থাকে।এ এলাকায় উৎপাদিত সবজি ও সুপারি দেশের বিভিন্ন অঞ্চলে সরবরাহ করা হয়ে থাকে। গুপ্তগঞ্জ বাজার, মিয়ার হাট, মৃধার হাট, বাংলাবাজার -ইত্যাদি হল দৌলতখান শহরের হাট-বাজার এবং বাণিজ্যের প্রধান কেন্দ্রস্থল। এখানে অটো রাইস মিল, ইট ভাটা, বিস্কুট ফ্যাক্টরী, ফিলিং স্টেশন এবং ব্যাংক-বীমা প্রতিষ্ঠান রয়েছে।
শহরটির অবস্থানের অক্ষাংশ ও দ্রাঘিমাংশ হল ।
বাংলাদেশের আদমশুমারি ও গৃহগণনা-২০১১ অনুযায়ী মাদারীপুর শহরের মোট জনসংখ্যা ১৬,৭২৮ জন যার মধ্যে ৮,৫৩৫ জন পুরুষ এবং ৮,১৯৩ জন নারী। এ শহরের পুরুষ এবং নারী অনুপাত ১০৩:১০০৷
এ শহরটি দৌলতখান পৌরসভা নামক একটি স্থানীয় সরকার সংস্থা(পৌরসভা) দ্বারা পরিচালিত হয় যা ৯টি ওয়ার্ড এবং ৯টি মহল্লায় বিভক্ত । ২.৪৯ বর্গ কি.মি. আয়তনের দৌলতখান শহরের পুরোটাই দৌলতখান পৌরসভা দ্বারা শাসিত হয়। এ পৌর শহরের নাগরিকদের পৌরসেবা ও অন্যান্য সুযোগ-সুবিধা প্রদান করাই এ সংস্থার কাজ।
সাহুল (মহাদেশ)

সাহুল (ইংরেজি: Sahul) ছিল একটি প্রাগৈতিহাসিক মহাদেশ। অস্ট্রেলিয়া, নিউ গিনি, তাসমানিয়া ও সেরাম নিয়ে এই মহাদেশটি গঠিত হয়। প্রায় ১৮,০০০ বছর আগে সাহুল আংশিকভাবে নিমজ্জিত হয়ে পড়ে। আফ্রিকা পরিত্যাগ করে আদিম জনগোষ্ঠীর একটি অংশ সাহুল ও সুন্দায় এসে বসতি স্থাপন করে।
আজমীর জেলা

আজমির জেলা হল পশ্চিম ভারতের রাজস্থান রাজ্যের একটি প্রশাসনিক জেলা। আজমির হল এ জেলার সদরদপ্তর ও সবচেয়ে জনবহুল স্থান।
আজমির জেলার মোট আয়তন হল ৮,৪৮১ বর্গকিলোমিটার এবং এর মোট জনসংখ্যা হল ২,১৮০,৫২৬ জন (২০০১ সালের জনগণনা অনুসারে)।
আজমির জেলা রাজস্থান রাজ্যের মাঝামাঝিতে অবস্থিত। এ জেলা উত্তরে নাগৌর জেলা, পূর্বে জয়পুর ও টোন্ক জেলা, দক্ষিণে বিলওয়ারা জেলা এবং পশ্চিমে পালি জেলার সাথে সীমানা ভাগ করেছে।
২০১১ সালের ভারতীয় জনগননার হিসাব মতে আজমির জেলার মোট জনসংখ্যা ছিল ২,৫৮১,৯৩৩ জন, যা আজমির জেলাকে ভারতের ১৬১তম (ভারতের ৬৪০টি জেলার মধ্যে) জনবহুল জেলায় পরিণত করেছে। এ জেলার জনসংখ্যার ঘনত্ব প্রতি কিলোমিটারে ৩০৫জন বসবাস করে (প্রতি মাইলে ৭৯০ জন)। ২০০১-২০১১ এর দশকে আজমিরের জনসংখ্যা বৃদ্ধির হার ছিল ১৮.৪৮%। জেলার নারী পুরুষ অনুপাত হল ৯৫০ নারীর বিপরীতে ১০০০ জন পুরুষ এবং শিক্ষার হার ৭০.৪৬%।
আজমির জেলায় তিনটি (হিন্দু ১,৮৬৭,০৪৪ জন, মুসলমান ২৪৪,৩৪১ জন, জেইন ৪৭,৮১২ জন) ধর্মের লোক বেশি বাস করে।
আজমির জেলা চারটি উপজেলায় বিভক্ত (আজমির, বেওয়ার, কেকরি, কিষানগড়)। এ উপজেলাসমুহ আবার নয়টি তহশিলে বিভক্ত যথা- আজমির, বেওয়ার, ভিনাই, সারওয়ার, পিসানগান, টেনটোটি, নাসিরাবাদ, মাসুদা, কেকরি, কিষানগড়।
মিনহাজুল আবেদীন আফ্রিদি

মিনহাজুল আবেদীন আফ্রিদি (জন্ম: ৫ ফেব্রুয়ারি ২০০৩) একজন বাংলাদেশী ক্রিকেটার। ২ ফেব্রুয়ারি ২০১৯ সালে তিনি রংপুর রাইডার্সের হয়ে ২০১৮-২০১৯ বাংলাদেশ প্রিমিয়ার লিগে টি-টোয়েন্টিতে আত্মপ্রকাশ করেছিলেন। তিনি ৮ই মার্চ ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ ক্রিকেট লিগে লিস্ট এ ক্রিকেটে স্থান অর্জন করেছিলেন।
আইসিসি একাডেমি গ্রাউন্ড

আইসিসি একাডেমি গ্রাউন্ড দুবাই স্পোর্টস সিটি, দুবাই-এ অনুষ্ঠিত একটি ক্রিকেট মাঠ। আইসিসি একাডেমি ইনডোর ও আউটডোর পিচ সরবরাহ করে। আইসিসি ব্যবহৃত হয়েছিল ২০১৪ আইসিসি অনূর্ধ্ব-১৯ ক্রিকেট বিশ্বকাপে। দুটো ক্রিকেট গ্রাউন্ডেই ফ্লাডলাইট স্থাপন করা হয়েছে।
২০১৪ সালে, ২০১৪-১৫ দুবাই ট্রায়াঙ্গুলার সিরিজ-এর আয়ারল্যান্ড ও স্কটল্যান্ড-এর মধ্যবর্তী একটি খেলা পরিত্যক্ত হয়। এটা ছিল প্রথমবার যে সংযুক্ত আরব আমিরাতে কোন ওডিআই খেলা ফলাফল বিহীন সমাপ্ত হয়। ২০১৯ এর সেপ্টেম্বরে দুটি গ্রাউন্ডকেই ২০১৯ আইসিসি টি২০ বিশ্বকাপ বাছাইপর্ব প্রতিযোগিতার ক্রিকেট খেলাগুলো অনুষ্ঠিত হতে গ্রাউন্ড হিসাবে নির্ধারণ করা হয়।
উক্ত গ্রাউন্ডে প্লেয়ারদের অর্জিত সেঞ্চুরিগুলো নিম্নরূপ।
কার ভাষা

কার ("") ভারতের নিকোবর দ্বীপপুঞ্জের একটি কথ্য ভাষা। এটি নিকোবরীয় ভাষাগুলির মধ্যে বহুল ব্যবহৃত হওয়া একটি ভাষা।
যদিও ভিয়েতনামী এবং খেমের এটির সাথে দূরবর্তীভাবে সম্পর্কিত, কিন্তু ধরনগতভাবে এটি অস্ট্রোনেশীয় ভাষা যেমন নিয়াস এবং আচে ভাষার সাথে অনেক বেশি সাদৃশ্যপূর্ণ। যার সঙ্গে এটি একত্রে একটি ভাষাগত অঞ্চল গঠন করে।
কার একটি ক্রিয়া-কর্ম-কর্তা ভাষা এবং কিছুটা সংযোগাত্নক। এতে উপসর্গ ও প্রত্যয়ের জটিল ব্যবহার আছে এবং বিশেষ্য ও সর্বনামের ক্ষেত্রে স্বতন্ত্র লিঙ্গ ও প্রশ্নবোধকের ব্যবহার আছে।
বাংলাদেশ বৌদ্ধ সমিতি

বাংলাদেশ বৌদ্ধ সমিতি হলো বাংলাদেশে বসবাসকারী বৌদ্ধ ধর্মীয় জনগোষ্ঠীর একটি সামাজিক সাংস্কৃতিক সংগঠন। এটি ‘চট্টগ্রাম বৌদ্ধ সমিতি’ নামে প্রতিষ্ঠিত হলেও পরবর্তীতে বর্তমান নাম গ্রহণ করে।
নাজির কৃষ্ণ চন্দ্র চৌধুরী ১৮৮৭ সালে উ. গুনামেজু মহাথেরসহ আরো কয়েকজন নেতৃস্থানীয় ব্যক্তিবর্গকে নিয়ে তত্কালিন ব্রিটিশ ভারতের চট্টগ্রামে ‘‘চট্টগ্রাম বৌদ্ধ সমিতি’’ নামে এই প্রতিষ্ঠানটির গোড়পত্তন ঘটান; যা ভারত ভাগের পর ‘‘পাকিস্তান বৌদ্ধ সমিতি’’ এবং বাংলাদেশের স্বাধীনতা লাভের পর ‘‘বাংলাদেশ বৌদ্ধ সমিতি’’ নামে নামকরণ করা হয়।
এই সমিতির অস্থায়ী কার্যালয় হিসেবে চট্টগ্রাম বৌদ্ধ বিহার ব্যবহৃত হচ্ছে। =http://bibartanonline.com/2017/11/05/শত-বছরের-ঐতিহ্যবাহী-চট্ট/ |শিরোনাম=শত বছরের ঐতিহ্যবাহী চট্টগ্রাম বৌদ্ধ বিহার |সংবাদপত্র=বিবর্তস ডটনেট - অনলাইন ভার্সন |তারিখ=৫ নভেম্বর ২০১৭ |সংগ্রহের-তারিখ=৯ সেপ্টেম্বর ২০১৯}}</ref>
সেলাঙ্গর তার্ফ ক্লাব

সেলাঙ্গর তার্ফ ক্লাব হচ্ছে ক্ল্যাং ভ্যালী, সেলাঙ্গর, মালয়েশিয়ার প্রধান ঘোড়দৌড় প্রশিক্ষণ এলাকা। মূল রেস কোর্সটি সুঙ্গাই বেসি-তে অবস্থিত, যা কুয়ালালামপুর শহরের কেন্দ্র থেকে ১৭ কিলোমিটার দূরে।
মালয়েশিয়ার তিনটি হর্স রেসিং ক্লাবগুলির মধ্যে একটি সেলেঙ্গর তার্ফ ক্লাব। ঊনবিংশ শতাব্দীর শেষদিকে প্রতিষ্ঠিত, তার্ফ ক্লাবটি মূলত পুরানো শহর কুয়ালালামপুরের শহরতলিতে আমপাং রোডের নিকটে ছিল। ১৯৮৮ সালে, ক্লাবটি নব নির্মিত সুঙ্গাই বেসি রেসকোর্স কমপ্লেক্সে স্থানান্তরিত হয়। এর মূল সাইটটি পরে পেট্রোনাস টাওয়ার এবং সংলগ্ন কুয়ালালামপুর সিটি সেন্টার মেগাপ্রোজেক্ট নির্মাণের জন্য খালি করে দেয়া হয়।
সেলেঙ্গর টার্ফ ক্লাবটিতে বছরে প্রায় ৩০টি ঘোড়দৌড়ের আয়োজন করা হয়ে থাকে, এর রেসিং মৌসুমটি চলে জানুয়ারি থেকে ডিসেম্বর পর্যন্ত। এর প্রধান আকর্ষণটি হল ট্রিপল ক্রাউন সিরিজ, যা প্রায় ২.৭ মিলিয়ন মালয়েশিয়ান রিঙ্গিত গ্র্যান্ড পার্স এর সমমূল্য। “যেখানে স্প্রিন্টারস মিলে স্টেয়ার্স এর সাথে” নামে জনপ্রিয়, ট্রিপল ক্রাউন সিরিজটি তিনটি দুরত্বের রেসের সমন্বয়ে পরিচালিত। টুঙ্কু গোল্ড কাপ রেসের দৌড় ১,২০০ মিটার দূরত্বে হয়ে থাকে। সেলেঙ্গর গোল্ড কাপ এবং পাইলা ইমাস সুলতান সেলেঙ্গর রেস যথাক্রেম ১,৬০০ মিটার এবং ২,০০০ মিটার দূরত্বে পরিচালিত চালিত হয়। প্রথম পর্বটি শুরু হয় ফেব্রুয়ারিতে, দ্বিতীয় এবং তৃতীয় পর্বটি যথাক্রমে মার্চ এবং জুনে অনুষ্ঠিত হয়। সিরিজের সমাপ্তিতে, যদি কোন ঘোড়া তিনটি পর্ব বিজয়ী হতে পারে তাহলে তার জন্য রয়েছে ৫,০০,০০ মালয়েশিয়ান রিঙ্গিত বিশেষ বোনাস পুরস্কার। ২০০৩ সালে এটি প্রতিষ্ঠার পর থেকে এখন পর্যন্ত কোনও ঘোড়া এই সম্মানের অধিকারী হতে পারেনি।
 রেসকোর্সের সীমানার মধ্যে একটি ক্রিকেট মাঠ রয়েছে। মাঠটিতে প্রথম রেকর্ড করা খেলাটি অনুষ্ঠিত হয় ২০০৩ এর সেপ্টেম্বরে, যেখানে তুয়ানকু জাফর কাপে থাইল্যান্ড খেলেছিল সিঙ্গাপুরের বিপরীতে। ২০০৪ সালের মালয়েশিয়া এবং সংযুক্ত আরব আমিরাতের মধ্যবর্তী আন্তঃমহাদেশীয় কাপের প্রথম-শ্রেণীর খেলার জন্য একক ভাবে এই মাঠটি স্থির ছিল।
নূর ইমরান মিঠু

নূর ইমরান মিঠু হলেন একজন বাংলাদেশি চলচ্চিত্র অভিনেতা ও পরিচালক।
নূর ইমরান মিঠু ২০১৪ সালে "পিঁপড়াবিদ্যা" চলচ্চিত্রের মাধ্যমে চলচ্চিত্র অভিনেতা হিসেবে অভিষেক ঘটে তার। চলচ্চিত্রটির জন্য তিনি সেরা নবীন অভিনয়শিল্পী বিভাগে মেরিল-প্রথম আলো পুরস্কার ২০১৪ এর জন্য মনোনীত হয়েছিলেন। এরপর ২০১৬ সালে তার পরিচালিত দুইটি নাটক চ্যানেল আইয়ের পর্দায় প্রচারিত হয়। ২০১৮ সালে "কমলা রকেট" চলচ্চিত্রের মাধ্যমে তার বড়পর্দায় পরিচালক হিসেবে অভিষেক ঘটে তার। চলচ্চিত্রটির জন্য তিনি শ্রীলঙ্কার জাফনা আন্তর্জাতিক চলচ্চিত্র উৎসবে সেরা নবীন পরিচালকের পুরস্কার লাভ করেন ও মেরিল-প্রথম আলো পুরস্কার ২০১৯ এর জন্য মনোনীত হন।
ক্রিসক্রস (চলচ্চিত্র)

ক্রিসক্রস ২০১৮-এর বাংলা চলচ্চিত্র। হ'ল বিরসা দাশগুপ্ত পরিচালিত একটি ভারতীয় নাটক চলচ্চিত্র । একই নামের একটি ২০১৩ উপন্যাস অবলম্বনে, চলচ্চিত্রটি শ্রীকান্ত মোহতা এবং মহেন্দ্র সনি প্রযোজনা করেছেন এসভিএফ এন্টারটেইনমেন্টের ব্যানারে। এতে নুসরাত জাহান, মিমি চক্রবর্তী, জয়া আহসান, সোহিনী সরকার, প্রিয়াঙ্কা সরকার প্রধান চরিত্রে অভিনয় করেছেন। ছবিটি ১০ আগস্ট ২০১৮ এ প্রকাশিত হয়েছিল।
"ক্রিসক্রস" পাঁচজন নারী গল্প। মেহের (নুসরত জাহান) এমন এক অভিনেত্রী যিনি ছোট চরিত্রে অভিনয় করেন। তিনি তার পিতা হারিয়েছেন এবং একটি দরিদ্র পরিবারের বসবাস করতেন। তার ভাই শারীরিকভাবে প্রতিবন্ধী। তিনি তার পরিবারের একমাত্র উপার্জনক্ষম সদস্য।
ইরা (মিমি চক্রবর্তী) একজন ফটোগ্রাফার। তিনি তার কাজের প্রতি প্রতিশ্রুতিবদ্ধ। তিনি তার লিভ-ইন অংশীদার সাথে এই শর্তে থাকেন যে তাকে সমস্ত রান্না করতে হবে।
মিস সেন (জয়া আহসান) একজন তালাকপ্রাপ্ত এবং একটি সংস্থার মালিক।
রুপা (সোহিনী সরকার) এমন একজন গৃহকর্মী যিনি স্বামীর সমস্যার কারণে গর্ভধারণ করতে পারেন না। তিনি নিয়মিত তার দেবর দ্বারা নির্যাতন করা হয়।
সুজি (প্রিয়াঙ্কা সরকার) একজন ফ্রিল্যান্সার। তিনি বিবাহবিচ্ছেদ এবং একজ মা চরিত্রে অভিনয় করেন।
এই মহিলার জীবন কতোটা দুর্বিষহ হতে পারে তার চিত্র এতে রয়েছে।
লাকি আলী (ক্রিকেটার)

আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের দলে জায়গা দেওয়া হয়েছিল।
অ্যান্ড্রু মানসালে

মার্চ ২০১৮ এ, মালয়েশিয়ায় অনুষ্ঠিত আইসিসি বিশ্ব ক্রিকেট লীগ চতুর্থ বিভাগ প্রতিযোগিতার জন্য অধিনায়ক হিসাবে ভানুয়াটু দলীয় স্কোয়াডে তিনি ছিলেন। আগস্ট ২০১৮ এ, তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্যাসিফিক বাছাইপর্ব প্রতিযোগিতার জন্য ভানুয়াটু দলের অধিনায়ক করা হয়েছিল।
মার্চ ২০১৯ সালে, তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্যাসিফিক বাছাইপর্ব প্রতিযোগিতার আঞ্চলিক ফাইনালের জন্য ভানুয়াটু স্কোয়াডে অন্তর্ভুক্তি দেওয়া হয়েছিল। ২২ মার্চ ২০১৯-এ পাপুয়া নিউ গিনির বিপক্ষে ভানুয়াটুর হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।
২০১৯ সালের জুনে, তিনি প্যাসিফিক গেমসে পুরুষদের প্রতিযোগিতায় ভানুয়াতু ক্রিকেট দলের প্রতিনিধিত্ব করার জন্য নির্বাচিত হয়েছিলেন।
২০১৯ সালের সেপ্টেম্বরে, মালয়েশিয়ায় অনুষ্ঠিত ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্য তাকে ভানুয়াটু দলের অধিনায়ক করে দলীয় স্কোয়াড ঘোষণা করা হয়।
ইসলামপুর মহকুমা

উত্তর দিনাজপুর জেলা দুটি প্রশাসনিক মহকুমায় বিভক্ত:
ইসলামপুর মহকুমায় ৫ টি থানা, ৫ টি সমষ্টি উন্নয়ন ব্লক, ৫ টি পঞ্চায়েত সমিতি, ৫৯ টি গ্রাম পঞ্চায়েত, ৭৫৭ টি মৌজা, ৩০ জনবসতিপূর্ণ গ্রাম, ২ টি পৌরসভা এবং ২ টি আদমশুমারি শহর রয়েছে । ইসলামপুর ও ডালখোলায় পৌরসভা রয়েছে। আদমশুমারির শহরগুলি হল: চোপড়া এবং হানসকুন্ডা । মহকুমার সদর দফতর ইসলামপুরে অবস্থিত। 
ইসলামপুর মহকুমার থানাগুলিতে নিম্নলিখিত বৈশিষ্ট্য এবং এখতিয়ার রয়েছে:
ইসলামপুর মহকুমায় সমষ্টি উন্নয়ন ব্লকগুলি হ'ল:
মহকুমায় ৫ টি সমষ্টি উন্নয়ন ব্লকে অন্তর্ভুক্ত ৫৯ টি গ্রাম পঞ্চায়েত রয়েছে:
ভারতের ২০১১ সালের আদম শুমারি অনুসারে উত্তর দিনাজপুর জেলার সাক্ষরতার হার ৫৯.০৭% (৭ বছর বা তার বেশি বয়সীদের ক্ষেত্রে)। রায়গঞ্জ মহকুমার সাক্ষরতার হার ৬৬.৯৪%, ইসলামপুর মহকুমার ৫২.৪০%। 
নিচে সারণিতে দেওয়া হয়েছে (সংখ্যার তথ্য) ২০১২-১৩ সালের উত্তর দিনাজপুর জেলার শিক্ষাব্যবস্থার একটি বিস্তৃত চিত্র:
নিম্নলিখিত প্রতিষ্ঠানগুলি ইসলামপুর মহকুমায় অবস্থিত:
উত্তর দিনাজপুর জেলার ২০১৩ সালে হাসপাতাল, স্বাস্থ্যকেন্দ্র এবং উপকেন্দ্রগুলিতে চিকিৎসাগত সুবিধা এবং চিকিৎসা করা রোগীদের চিকিৎসার তথ্য নিচে সারণীতে (সংখ্যার সমস্ত তথ্য) উপস্থাপন করা হল। 
ইসলামপুর মহকুমায় উপলব্ধ চিকিৎসা সুবিধা নিম্নরূপ:
হাসপাতাল : (নাম, অবস্থান, বিছানা) 
ইসলামপুর মহকুমা হাসপাতাল, ইসলামপুর, 136 শয্যা পল্লী হাসপাতাল : (নাম, সিডি ব্লক, অবস্থান, বিছানা) করানদিঘি গ্রামীণ হাসপাতাল, করানদিঘি সিডি ব্লক, করানদিঘি, ৩০ টি শয্যা লোধান পল্লী হাসপাতাল, গোলপোখর আই সি ব্লক, গোলপোখর, ৩০ টি শয্যা চাকুলিয়া গ্রামীণ হাসপাতাল, গোলপোখর ২ য় সিডি ব্লক, চাকুলিয়া, ৩০ টি শয্যা ডালুয়া গ্রামীণ হাসপাতাল, চোপড়া সিডি ব্লক, ডালুয়া, ৩০ টি শয্যা প্রাথমিক স্বাস্থ্য কেন্দ্রগুলি : (সিডি ব্লক অনুসারে) (সিডি ব্লক, পিএইচসি অবস্থান, বিছানা) করনদিঘি সিডি ব্লক: ডালখোলা (৬), রসাকোবা (১০) গোলাপোখর আই সি ব্লক: গোগাঁও (১০) গোলাপোখর ২ য় সিডি ব্লক: কানকি (১০), টরিয়াল (২) ইসলামপুর সিডি ব্লক: সুজালি (৪) চোপড়া সিডি ব্লক: সোনাপুর (৬), দাশপাড়া (১০), লক্ষ্মীপুর (৪)
ইসলামপুর মহকুমায় লোকসভা (সংসদীয়) এবং বিধানসভা (রাজ্য বিধানসভা) নির্বাচনী অঞ্চলগুলি নিম্নরূপ:
গেভিন ব্রায়ান্ট

গেভিন অব্রে ব্রায়ান্ট (; জন্ম: ১১ এপ্রিল, ১৯৬৯) সলসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে জিম্বাবুয়ের আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। কভার অঞ্চলে ফিল্ডিং করে সুনাম কুড়িয়েছেন। এছাড়াও, দলের প্রয়োজনে উইকেট-রক্ষণের দায়িত্ব পালনসহ ডানহাতে অফ ব্রেক বোলিংয়ে পারদর্শী ছিলেন গেভিন ব্রায়ান্ট।
১৯৯০-৯১ মৌসুম থেকে ১৯৯৫-৯৬ মৌসুম পর্যন্ত গেভিন ব্রায়ান্টের প্রথম-শ্রেণীর খেলোয়াড়ী জীবন চলমান ছিল। ১৯৯০ সালে আইসিসি ট্রফি বিজয়ী জিম্বাবুয়ে দলের অন্যতম সদস্য ছিলেন। আক্রমণধর্মী ব্যাটসম্যান ছিলেন তিনি। কভার অঞ্চলে চমৎকার ফিল্ডিং করতেন।
১৯৮৯-৯০ মৌসুমে সংবাদ শিরোনামে চলে আসেন। ১৯৮৯ সালে ওরচেস্টারশায়ার দ্বিতীয় একাদশের পক্ষে খেলেন। এর পরের বছর জিম্বাবুয়ে বি দলের সদস্যরূপে ইংল্যান্ড এ দলের বিপক্ষে ১০৩ রানের অপরাজিত ইনিংস উপহার দেন। তবে, দূর্বল ক্রীড়াশৈলী প্রদর্শনের কারণে ১৯৯২ সালের ক্রিকেট বিশ্বকাপে অংশগ্রহণের সুযোগ পাননি তিনি।
সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র ওডিআইয়ে অংশগ্রহণ করেছেন গেভিন ব্রায়ান্ট। ১৩ মার্চ, ১৯৯৩ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এর পূর্বে ১ ফেব্রুয়ারি, ১৯৯৩ তারিখে শারজায় পাকিস্তানের বিপক্ষে একদিনের আন্তর্জাতিকে অভিষিক্ত হন তিনি।
আন্তর্জাতিক অঙ্গনে জিম্বাবুয়ের সদস্য হিসেবে মাঝারীমানের সফলতা পান। টেস্ট ও একদিনের আন্তর্জাতিকে সর্বোচ্চ করেন মাত্র ১৬। ১৯৯২-৯৩ মৌসুমে জিম্বাবুয়ের প্রথম বিদেশ সফরে অংশ নেয়ার সুযোগ পান। ঐ মৌসুমে তিনি আরও চারটি ওডিআই খেলেন ও ইংল্যান্ড গমন করেন। এরপর থেকে খেলায় ছন্দ হারিয়ে ফেলেন ও পরবর্তীতে খুব কমই খেলায় অংশ নিয়েছিলেন।
হারুন আল রশিদ

হারুন আল রশিদ একজন বাংলাদেশী আইনজীবী ও রাজনীতিবিদ। তিনি খালেদা জিয়ার প্রথম মন্ত্রিসভায় দুর্যোগ ব্যবস্থাপনা ও ত্রাণ এবং শ্রম ও কর্মসংস্থান প্রতিমন্ত্রী এবং জাতীয় সংসদের চিফ হুইপ ছিলেন। তিনি ব্রাহ্মণবাড়িয়া-৩ আসনের সাবেক সংসদ সদস্য।
হারুন আল রশিদ ব্রাহ্মণবাড়িয়া জেলায় জন্মগ্রহণ করেন।
হারুন আল রশিদ একজন আইনজীবী।
হারুন আল রশিদ কেন্দ্রীয় বিএনপির সহসভাপতি ও ব্রাহ্মণবাড়িয়া জেলা বিএনপির সাবেক সভাপতি।
তিনি খালেদা জিয়ার প্রথম মন্ত্রিসভায় দায়িত্ব পালন করেন ১৩ সেপ্টেম্বর ১৯৯৩ থেকে ১৯ সেপ্টেম্বর ১৯৯৬ পর্যন্ত ত্রাণ প্রতিমন্ত্রী হিসেবে।
১৯ মার্চ ১৯৯৬ থেকে ৩০ মার্চ ১৯৯৬ পর্যন্ত দুর্যোগ ব্যবস্থাপনা ও ত্রাণ প্রতিমন্ত্রী হিসেবে।
১৯ সেপ্টেম্বর ১৯৯১ থেকে ১৩ সেপ্টেম্বর ১৯৯৩ পর্যন্ত নৌপরিবহন প্রতিমন্ত্রী হিসেবে।
১৯ মার্চ ১৯৯৬ থেকে ৩০ মার্চ ১৯৯৬ পর্যন্ত শ্রম ও কর্মসংস্থান প্রতিমন্ত্রী হিসেবে।
অষ্টম জাতীয় সংসদে তিনি চিফ হুইপ হিসেবে দায়িত্ব পালন করেন।
তিনি ব্রাহ্মণবাড়িয়া-৩ আসন থেকে বিএনপির হয়ে পঞ্চম, ষষ্ঠ, সপ্তম ও অষ্টম জাতীয় সংসদ নির্বাচনে (মোট ৪ মেয়াদে) সংসদ সদস্য নির্বাচিত হন।
মোহিত চৌহান

মোহিত চৌহান ()এক জন ভারতীয় নেপথ্য কণ্ঠশিল্পী। তিনি সেরা পুরুষ নেপথ্য শিল্পী হিসাবে দুইবার ফিল্মফেয়ার পুরস্কার এবং সেরা পুরুষ নেপথ্য গায়কের হিসাবে তিনবার জি সিনেমা পুরস্কার পেয়েছেন।
হুমায়ূন কবির (রাজনীতিবিদ)

হুমায়ূন কবির (জন্ম ২ ফেব্রুয়ারি ১৯৫২ - ২৭ অক্টোবর ২০১৯) ছিলেন একজন বাংলাদেশী আইনজীবী, সাবেক সাংসদ ও স্বাস্থ্য ও পরিবার কল্যাণ মন্ত্রণালয়ের উপমন্ত্রী। তিনি ব্রাহ্মণবাড়িয়া-৩ (সদর ও বিজয়নগর) আসনে জাতীয় পার্টি থেকে তৃতীয় ও চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন।
হুমায়ূন কবির ২ ফেব্রুয়ারি ১৯৫২ সালে ব্রাহ্মণবাড়িয়া জেলায় জন্মগ্রহণ করেন। তার পিতার নাম বজলুর রহমান ও মায়ের নাম উকিলুন্নেচ্ছা। বাবা মার ৮ ছেলে ৪ মেয়ের মধ্যে তিনি ছিলেন তৃতীয় সন্তান।
হুমায়ূন কবির আইনজীবী ও মুক্তিযুদ্ধা। ১৯৭০ সালে ব্রাহ্মণবাড়িয়া সরকারি কলেজে ছাত্র সংসদে ভিপি ছিলেন। তৎকালীন মহকুমা ছাত্রলীগের সাধারণ সম্পাদক হিসেবেও দায়িত্ব পালন করেন। স্বাধীনতার যুদ্ধে ১৯৭১ সালে সম্মুখযুদ্ধে সরাসরি অংশগ্রহণ করেন তিনি। ৬ মে ১৯৭৪ সালে প্রথম ব্রাহ্মণবাড়িয়া পৌরসভার চেয়ারম্যান নির্বাচিত হন তিনি। এর পর ১৯৭৭-১৯৮২ ও ১৯৮৪ সালে পৌর মোট তিন মেয়াদে ব্রাহ্মণবাড়িয়া পৌরসভার চেয়ারম্যান ছিলেন অ্যাডভোকেট হুমায়ূন কবির। তিনি ব্রাহ্মণবাড়িয়া-৩ (সদর ও বিজয়নগর) আসন থেকে জাতীয় পার্টি থেকে তৃতীয় ও চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৮৭ সালে তিনি স্বাস্থ্য ও পরিবার কল্যাণ উপমন্ত্রীর দায়িত্বপ্রাপ্ত হন। ১৯৮৮ তিনি জেলা পরিষদের চেয়ারম্যান ও সাবেক প্রধানমন্ত্রী কাজী জাফর আহমেদের রাজনৈতিক সচিবের দায়িত্ব পান।
২০০১ সালে যোগ দেন আওয়ামী লীগে এবং ২০০৩ সাল থেকে ব্রাহ্মণবাড়িয়া জেলা আওয়ামী লীগের সাধারণ সম্পাদক ছিলেন। যদিও ১৯৯১ ও ১৯৯৬ সালের নির্বাচনে জাতীয় পার্টি থেকে ও ২০০১ সালের নির্বাচনের আওয়ামী লীগ থেকে প্রতিদ্বন্দ্বিতা করে পরাজিত হয়েছিলেন।
হুমায়ূন কবির ব্রাহ্মণবাড়িয়া থেকে প্রকাশিক দৈনিক দিনদর্পনের প্রকাশক ও সম্পাদক ছিলেন। 
হুমায়ূন কবিরের সধর্মিণী নায়ার কবির ব্রাহ্মণবাড়িয়া জেলা আওয়ামী লীগের সহসভাপতি ও ব্রাহ্মণবাড়িয়া পৌরসভার প্রথম নারী মেয়র। তাদের দুই ছেলে ও এক মেয়ে। মেয়ে এলিন কবির যুক্তরাষ্ট্রে প্রবাসী।
হুমায়ূন কবির ২০১৯ সালের ২৭ অক্টোবর মারা যান।
সৈয়দ মুর্শেদ কামাল

সৈয়দ মুর্শেদ কামাল বাংলাদেশী রাজনীতিবিদ, মুক্তিযুদ্ধের অন্যতম সংগঠক ও সাবেক সংসদ সদস্য। ১৯৯১ সালের জাতীয় সংসদ নির্বাচনে ব্রাহ্মণবাড়িয়া-১ (নাসিরনগর উপজেলা) আসন থেকে জাতীয় পার্টির হয়ে সংসদ সদস্য নিবার্চিত হন।
সৈয়দ মুর্শেদ কামাল ব্রাহ্মণবাড়িয়ার নাসিরনগরের খান্দুরা হাবেলী গ্রামে ২৬ আগস্ট ১৯৪৭ সাল জন্মগ্রহণ করেন তার শৈশব কাটে খান্দুরা গ্রামেই ১৯৫২ সালে খান্দুরা প্রাথমিক বিদ্যালয়ে শিক্ষাজীবন শুরু হয়। ঢাকা বিশ্ববিদ্যালয়ের প্রাক্তন ছাত্র তিনি।
সৈয়দ মুর্শেদ কামাল ১৯৬২ সালে ছাত্র ইউনিয়নের মাধ্যমে সক্রিয় রাজনীতিতে অংশগ্রহণ করেন। তিনি ঊনসত্তরের গণ-অভ্যুত্থানেও গুরুত্বপূর্ণ ভূমিকা পালন করেন। তিনি ছিলেন আইয়ুব বিরোধী আন্দোলন করতে গিয়ে ১৯৭০ সালে আটক হয়ে ঢাকা কেন্দ্রীয় কারাগারে ৩ মাস কারাবরণে পর তিনি মুক্তি পান। ১৯৭১ সালে ছিলেন একজন সক্রিয় মুক্তিযোদ্ধা। তিনি ভারত থেকে ট্রেনিং নিয়ে ৩ নং গেরিলা সেক্টরের ২০ জনের গ্রুপ কমান্ডার হিসেবে যুদ্ধে অংশগ্রহণ করেন। তিনি জাতীয় পার্টি ১৯৮৫ সাল থেকে ১৯৮৯ সাল পর্যন্ত নাসিরনগর উপজেলা চেয়ারম্যান হিসেবে দায়িত্ব পালন করেন। তিনি কেন্দ্রীয় রেডক্রিসেন্টের সাবেক বোর্ড সদস্য। ১৯৯১ সালের জাতীয় সংসদ নির্বাচনে জাতীয় পার্টির হয়ে সংসদ সদস্য নিবার্চিত হন। ১৯৯৫ সালে তিনি বিএনপিতে যোগদান করেন। ১৯৯৬ সালের ১৫ ফ্রেরুয়ারি নিবার্চনে এ আসনে বিএনপির মনোনয়নে নির্বাচন করে পরাজিত হন। ২০০৮ সালের জাতীয় সংসদ নির্বাচনে মনোনয়ন না পেয়ে রাজনীতি থেকে দূরে সরে যান।
সৈয়দ মুর্শেদ কামাল ১৯৭৪ সালে বিয়ে করেন বেগম আয়েশা বুলবুলকে। তাদের তিন সন্তান। [""]
সৈয়দ মুর্শেদ কামাল ১৪ জানুয়ারি ২০১৩ সাল সোমবার নিজ বাসভবনে ৬৮ বছর বয়সে ঢাকা বঙ্গবন্ধু শেখ মজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। তার স্মরণে পারিবারিক ভাবে গঠন করা হয় "'সৈয়দ মুর্শেদ কামাল স্মৃতি সংসদ"'।
জিশান শাহ

আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের দলে অন্তর্ভুক্ত করা হয়েছিল।
দেলাওয়ার খান

আগস্ট ২০১৯ সালে তাকে মালয়েশিয়া ক্রিকেট বিশ্বকাপ চ্যালেঞ্জ লিগে খেলার জন্য ডেনমার্কের দলে জায়গা দেওয়া হয়েছিল।
মুহাম্মদ ইশফাকুল মজিদ

মুহাম্মদ ইশফাকুল মজিদ (১৭ মার্চ ১৯০৩ – ৩১ মার্চ ১৯৭৬) একজন বাঙালি ক্রীড়াবিদ ও সেনাকর্মকর্তা ছিলেন। তিনি পাকিস্তান সেনাবাহিনীর প্রথম বাঙালি মেজর জেনারেল হিসেবে দায়িত্ব পালন করেছেন।
মুহাম্মদ ইশফাকুল মজিদ ১৭ মার্চ ১৯০৩ ব্রিটিশ ভারতের আসামের জোড়াহাটে জন্মগ্রহণ করেন। তিনি আসামের প্রথম মুসলিম আইসিএস অফিসার আবদুল মজিদের ছেলে। তার বড় ভাই এনামুল মজিদ ছিলেন সরকারি কর্মকর্তা এবং বোন জোবায়দা আতাউর রহমান ছিলেন ব্রিটিশ আসাম বিধানসভার প্রথম নারী সভাপতি।
তিনি আসামের গুয়াহাটির কটন কলেজে স্নাতকোত্তর শেষ করেন। ১৯২২ সালের ২ ফেব্রুয়ারি তিনি রয়্যাল মিলিটারি কলেজ, সানহার্ডসে যোগ দেন। তিনিই প্রথম বাংলাভাষী মুসলিম ছিলেন যিনি সানহর্স্ট থেকে স্নাতক হন।
মুহাম্মদ ইশফাকুল মজিদ ২২ ফেব্রুয়ারি ১৯২২ সালে রয়্যাল মিলিটারি কলেজে সানহর্স্টে যোগ দিয়েছিলেন। তিনি ২৭ আগস্ট ১৯২৪ সালে ভারতীয় সেনাবাহিনীর আনট্যাচড তালিকায় কমিশন লাভ করেন। কমিশনের পরে তিনি এক বছরের জন্য ব্রিটিশ সেনাবাহিনীর লিংকনশায়ার রেজিমেন্টের দ্বিতীয় ব্যাটালিয়নের সাথে যুক্ত ছিলেন। ৩১ অক্টোবর ১৯২৫ সালে তিনি ব্রিটিশ ইন্ডিয়ান আর্মিতে স্বীকৃত হন এবং চতুর্থ ব্যাটালিয়ন ১৯ তম হায়দরাবাদ রেজিমেন্টে নিয়োগ পান। ২৭ নভেম্বর ১৯২৬ সালে তিনি লেফটেন্যান্ট পদে পদোন্নতি পেয়েছিলেন। ২৭ আগস্ট ১৯৩৩ সালে ক্যাপ্টেন, ১ ডিসেম্বর ১৯৪১ সালে মেজর। আসাম রেজিমেন্টের হয়ে তিনি দ্বিতীয় বিশ্বযুদ্ধের সময় বার্মা ও ব্রিটিশ মালয়েশিয়ায় দায়িত্ব পালন করেন।
১৯৪৭ সালে মুহাম্মদ ইশফাকুল মজিদ পাকিস্তান সেনাবাহিনীতে যোগ দেন। পাকিস্তান সেনাবাহিনীতে তাকে মেজর জেনারেল পদে পদোন্নতি দেওয়া হয়। তিনি পাকিস্তান সেনাবাহিনীর ৯ ডিভিশনের জিওসি হন। তিনি আইয়ুব খানের চেয়ে ২ বছরের সিনিয়র হলেও আইয়ুব খান এইচএম তাকে অতিক্রম করে পাকিস্তান সেনাবাহিনীর সর্বাধিনায়ক হন। রাওয়ালপিন্ডি ষড়যন্ত্রে তার নাম উঠলেও পরে তিনি নির্দোষ প্রমাণিত হন।
১৯৬২ সালে তিনি সেনাবাহিনী থেকে অবসর গ্রহণ করে কিছুদিন করাচিতে অবস্থান করেন। পরে পূর্ব পাকিস্তানে ফিরে আসেন এবং নারায়ণগঞ্জের ফতুল্লায় বসবাস করতে শুরু করেন।
১৯৭১ সালের ২২ মার্চ মেজর জেনারেল মুহাম্মদ ইশফাকুল মজিদ এবং কর্নেল এমএজি ওসমানীর নেতৃত্বে অবসরপ্রাপ্ত বাঙালি সেনারা বায়তুল মোকাররম থেকে কেন্দ্রীয় শহীদ মিনার পর্যন্ত মিছিল করে স্বাধীনতার আন্দোলনে একাত্মতা প্রকাশ করে। এরপর সৈন্যদের পক্ষ থেকে তিনি সহ কয়েকজন নেতা শেখ মুজিবুর রহমানের সাথে সাক্ষাত করেন এবং আনুগত্যের নিদর্শন স্বরূপ একটি তরবারি উপহার দেন। 
জুলাইয়ে পাকিস্তান সেনাবাহিনী তাকে গ্রেপ্তার করে প্রথমে মার্শাল ল’ সদর দপ্তরে এবং পরে কেন্দ্রীয় কারাগারে বন্দী করে রাখে। জেনারেল ওসমানীকে বন্দি করার ব্যাপারে সহযোগিতা করা এবং রাষ্ট্রদ্রোহিতার মামলায় শেখ মুজিবের বিরুদ্ধে সাক্ষী হওয়ার জন্য তাকে চাপ দেওয়া হয়। তিনি তা প্রত্যাখ্যান করলে সেনাবাহিনী তার উপর নির্যাতন চালায়।
তিনি আবদুর রহিমের কন্যার সাথে বিবাহ বন্ধনে আবদ্ধ হন।
তিনি ১৯৭৬ সালের ৩১ মার্চ ঢাকার সম্মিলিত সামরিক হাসপাতালে মারা যান। তাকে আজিমপুর গোরস্থানে দাফন করা হয়।
সাইফ আহমেদ

সেপ্টেম্বর ২০১৮ সালে ওমান ২০১৮ আইসিসি ওয়ার্ল্ড ক্রিকেট লিগের ৩টি টুর্নামেন্টের জন্য তাকে ডেনমার্কের দলে জায়গা দেওয়া হয়েছিল। টুর্নামেন্টে ডেনমার্কের হয়ে শীর্ষস্থানীয় উইকেট শিকারী ছিলেন। পাঁচটি ম্যাচে এগারো উইকেট শিকার করেন। 
মে ২০১২ সালে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে ডেনমার্কের দলে জায়গা দেওয়া হয়েছিল। ১৬ জুন ২০১৬ সালে ডেনমার্কের হয়ে জার্সি ক্রিকেট দলের বিপক্ষে তিনি টি-টোয়েন্টি আন্তর্জাতিক (টি ২০ আই) ক্রিকেটে আত্মপ্রকাশ করেছিলেন।
মৌঙ

মৌঙ বা মুঙ ( চীনা ভাষা:勐 ,থাই ভাষা : เมือง,লাও ভাষা: ເມືອງ,শান ভাষা: မိူင်း ,ইংরাজী : Mueng) থাই-সামাজিক প্রথা অনুসারে থাই জনগোষ্ঠীর বসবাস করা অঞ্চল যেখানে উত্তর-পূর্ব ভারত ও দক্ষিণ চীন সংলগ্ন হয়ে থাইল্যান্ড, লাওস, বার্মা, কম্বোডিয়া, উত্তর ভিয়েতনাম দেশে ব্যপ্ত আছে। থাইজাতির পরম্পরাগত রাজ্য সমূহকে মৌঙ বলা হয়। অসমের নামও টাই আহোম ভাষাতে মৌঙ দুন চোন খাম হয়।
মৌঙসমূহ প্রাচীন রাজকীয় ভূমি ছিল যেখানে একজন করে চাওফা শাসন করত। এগুলি সাধারণত গড়ে আবৃত হয় ও কখনো-কখনো গ্রামের সাথে নির্মিত করা হত৷ . থাইল্যান্ডে যথেষ্ট শক্তিশালী মৌঙ (সাধারণত চিয়াং, উইং, নাখোন বা ক্রুং নামে পরিচিত — ব্যাংককের সাথে 'ক্রুং থিপ মহা নাখোঁ' নামে পরিচিত) গঠিত হয়েছিল। প্রাচীন চীনে শক্তিশালী মৌঙসমূহ সারিবদ্ধভাবে গড়ে উঠেছিল যা সেই সময়ের শক্তিশালী চীনা মিঙ সাম্রাজ্যকে ঘিরে ছিল।
১২৫৪ খ্রীষ্টাব্দে শান রাজ্য ও দাঁতিকাষরীয়া এলাকা সমূহে বিস্তারিত ভাবে নতুন মৌঙসমূহ টাইদের প্রবজনের জন্য প্রতিষ্ঠা হয়েছিল। মৌঙ সামাজিক প্রথা প্রাচীন চীনা সাম্রাজ্য মিং ও চিং-যুগের বলে অনুমান করা হয়। উনিশ শতকে থাইল্যান্ডের রাজবংশ ও বার্মার ঔপনিবেশিক এবং পরবর্তী সামরিক শাসকরা মৌঙ প্রথায় রাজকার্য চালিয়েছিল। যার ফলে এখনো স্থানসমূহে মৌঙ শব্দ ব্যবহার করা হয়। অসমের বুরঞ্জীতে মৌঙের যথেষ্ট মহত্ব আছে। আহোম রাজ্য বা 'মৌঙ ডোন চোন খাম' এই মৌঙ সামাজিক প্রথা দ্বারা পরিচালিত ছিল। নিম্ন অসমকে মৌঙ-ক্লা বলে ডাকা হত বলে কিছু বিদ্বান বলে থাকেন।
দক্ষিণ-পশ্চিম টাইভাষা সমূহে মৌঙসমূহ নাম রাখা হয়েছিল।
লাওস দেশকে " মৌঙ লাও " বলেও ডাকা হয়।
থাইল্যান্ডকে " মৌঙ থাই " বলেও ডাকা হয়।
ব্ল্যাক উইডো (২০২১-এর চলচ্চিত্র)

ব্ল্যাক উইডো হলো একটি আমেরিকান সুপারহিরো চলচ্চিত্র যা একই নামের মার্ভেল কমিক্স চরিত্রের উপর ভিত্তি করে নির্মিত। মার্ভেল স্টুডিওজ দ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত, এই চলচ্চিত্রটি মার্ভেল সিনেম্যাটিক ইউনিভার্স (এমসিইউ)-এর চব্বিশতম চলচ্চিত্র হিসেবে যায়গা করে নেয়। চলচ্চিত্রটি কেট শর্টহ্যান্ড দ্বারা পরিচালিত, এবং চলচ্ছিত্রটি লেখেন জ্যাক শ্যায়েফার এবং নেড বেনসন, এবং অভিনয়ে নাতাশা রোমানোফ হিসেবে স্কার্লেট জোহ্যানসন-এর পাশাপাশি রয়েছে ডেভিড হারবোর, ফ্লরেন্স পিউ, ও-টি ফ্যাগবেনলে এবং র‍্যাচেল ভাইস।
লায়ন্সগেট দ্বারা এপ্রিল ২০০৪-এ একটি ব্ল্যাক উইডো চলচ্চিত্রের কাজ শুরু হয়, যার সাথে ডেভিড হটর লেখা এবং পরিচালনার জন্য জড়িত ছিলেন। কিন্তু সেটা আর পরবর্তীতে আগাতে পারেনি। চরিত্রটির জড়িত চলচ্চিত্রের অধিকার জুন ২০০৬-এর সময়ে মার্ভেল স্টুডিওজ-এর কাছে চলে আসে। "আয়রন ম্যান ২"-এর সাথে শুরু করে, জোহ্যানসন- এমসিইউ-তে বহুসংখ্যক চলচ্চিত্রের জন্য ব্ল্যাক উইডো চরিত্রটির নির্বাচন করা হয়। ২০১৮-এ শ্যায়েফার এবং শর্টহ্যান্ড-এর নিয়োগের সাথে উন্নয়নের পূর্বে, মার্ভেল এবং জোহ্যানসন পরবর্তী বছরগুলি জুড়ে বহুসংখ্যক সময়ে একটি সম্ভাব্য একক চলচ্চিত্রে কৌতূহল প্রকাশ করে। বেনসন-কে নিয়োগ করা হয় এবং অধিকতর নির্বাচন ২০১৯-এর পূর্ববর্তী সময়ে ঘটে। মে মাসে চলচ্চিত্রটির চিত্রগ্রহণ শুরু হয়, যা নরওয়ে এবং ইংল্যান্ড-এর পাইনউড স্টুডিওজ-এ ঘটে। প্রযোজনা সেপ্টেম্বর-এ শেষ হবে বলে অনুমান করা হয়েছে।
"ব্ল্যাক উইডো" চলচ্চিত্রটিকে ১লা মে, ২০২০-এ প্রেক্ষাগৃহে মুক্তির জন্য তালিকাভুক্ত করা হয়েছে।
 এর ঘটনার পর,[৩] নাতাশা রোমানফ নিজেকে একা খুঁজে পান এবং তার অতীতের সাথে সম্পর্ক যুক্ত একটি বিপজ্জনক ষড়যন্ত্রের মুখোমুখি হতে বাধ্য হন। একটি শক্তি দ্বারা অনুসরণ করা হয় যা তাকে নামিয়ে আনার জন্য কিছুই থামবে না, রোমানফকে অবশ্যই গুপ্তচর হিসাবে তার ইতিহাস এবং তার জেগে থাকা ভাঙা সম্পর্কগুলি মোকাবেলা করতে হবে অ্যাভেঞ্জার হওয়ার অনেক আগে।
অধিকতর, রে উইনস্টোন এবং অলিভিয়ার রিয়েতার্স-কে অজানা ভূমিকায় নির্বাচন করা হয়। ট্যাস্কমাস্টার চরিত্রটির চলচ্চিত্রে আবির্ভাব ঘটবে।
২০১৯ স্যান ডিয়েগো কমিক-কন -এ প্রকাশ্য ঘোষণার সাথে, ফাইগি, শর্টহ্যান্ড এবং অভিনয়শিল্পীদের দ্বারা এটিকে প্রচারণা করা হয়, যারা প্রযোজনার প্রথম ৩০ দিনের দৃশ্য উপস্থাপন করেন।
"ব্ল্যাক উইডো"-কে জুলাই ৯, ২০২১-এ যুক্তরাষ্ট্রে মুক্তি পায়।